Albert Sandu, un puști de 10 ani, comparat cu nume grele din Formula 1.
Albert a avut deja 9 curse anul acesta şi plănuieşte să mai participe la încă 3. Kartul cu care merge Albert atinge viteze de până la 110 km/h. Un kart de curse costă în medie 3000 de euro.
La doar 10 ani, Albert Sandu conduce karturile mai bine decât mulţi şoferi cu experienţă. Pilotează de doar 3 ani, iar în primul său an a ajuns campion naţional la clasa micro. Acum Albert reprezintă România la Rok Cup în Italia în cadrul echipei Real Racing. El ştie ce beneficii aduce practicarea unui sport şi sfătuieşte pe toată lumea să încerce să dea o tură pe circuit.Albert Sandu, pilot: Este o pasiune care îmi place foarte foarte mult şi o fac cu plăcere. Recomand tuturor copiilor, chiar şi adulţilor să facă acest sport pentru că te disciplinează, îţi formezi nişte reflexe, te distrezi, conduci un kart, e foarte tare sportul.În ciuda vitezei de peste 100 km/h cu care pilotează Albert, sportul e unul foarte sigur. Ne-o spune chiar instructorul său, care îl şi compară pe puşti cu nume grele din Formula 1.Cosmin Radu, instructor/mecanic: Riscurile sunt foarte foarte mici la karting pentru că ai echipamentul şi kartul e făcut să te protejeze. Datorită evoluţiei lui, îl putem compara cu Hamilton, care este şi idolul lui şi s-a inspirat mult din cariera lui.Albert Sandu, pilot: Ayrton Senna este preferatul meu, m-a inspirat foarte mult şi din anii aceştia este Lewis Hamilton.Cu Hamilton s-a şi luat deja la întrecere. Nu pe circuit, ci la pian. Pe lângă performanţele de la volan, Albert uimeşte şi prin aptitudinile sale muzicale.